O B E C Livinské Opatovce

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Všeobecne záväzné nariadenie

**č. ....../20..**

o nakladaní s komunálnymi odpadmi a drobnými stavebnými odpadmi na území obce ...

*Návrh VZN: - vyvesený na úradnej tabuli obce dňa : .............................*

 *- zverejnený na internetovej adrese obce dňa : ..........................*

*Lehota na predloženie pripomienok k návrhu VZN do(včítane): ...........................*

*Doručené pripomienky (počet) : ..............*

*Vyhodnotenie pripomienok k návrhu VZN uskutočnené dňa ............................*

*Vyhodnotenie pripomienok k návrhu VZN doručené poslancom dňa ............................*

*VZN schválené Obecným zastupiteľstvom v .......................dňa ................ pod č. : .............*

*VZN vyvesené na úradnej tabuli obce ........................ dňa : .............................*

*VZN zvesené z úradnej tabule obce ........................ dňa : .............................*

***VZN nadobúda účinnosť dňom ... ... .....***

úradná pečiatka

s erbom obce

 za obec :

 *Obecné zastupiteľstvo obce ........ na základe ust.§ 81 ods. 3 a 8 zákona č. 79/2015 Z. z. o odpadoch a o zmene a doplnení niektorých zákonov v nadväznosti na ust. § 4 ods. 3 písm. g) zákona č. 369/1990 Zb. o obecnom zriadení v znení neskorších právnych predpisov v nadväznosti v y d á v a toto*

**VŠEOBECNE ZÁVÄZNÉ NARIADENIE**

**č. .../.....**

o nakladaní s komunálnymi odpadmi a drobnými stavebnými odpadmi na území obce Livinské Opatovce

**PRVÁ ČASŤ**

**Úvodné ustanovenia**

**§ 1**

1. Nariadenie upravuje v súlade s hierarchiou odpadového hospodárstva podrobnosti o:
2. nakladaní so zmesovým komunálnym odpadom a drobnými stavebnými odpadmi,
3. spôsobe zberu a prepravy komunálnych odpadov,
4. nakladaní s biologicky rozložiteľným komunálnym odpadom, resp. dôvody nezavedenia triedeného zberu komunálnych odpadov v súlade s § 81 odsekom 21 zák. č. 79/2015 Z. z.. pre biologicky rozložiteľný kuchynský odpad.
5. nakladaní s biologicky rozložiteľným kuchynským odpadom a reštauračným odpadom od prevádzkovateľa kuchyne,
6. spôsobe a podmienkach triedeného zberu komunálnych odpadov, najmä zberu
7. elektroodpadov z domácností,
8. odpadov z obalov a odpadov z neobalových výrobkov zbieraných spolu s obalmi,
9. použitých prenosných batérií a akumulátorov a automobilových batérií a akumulátorov,
10. veterinárnych liekov a humánnych liekov nespotrebovaných fyzickými osobami a zdravotníckych pomôcok,
11. jedlých olejov a tukov,
12. spôsobe zberu objemného odpadu a odpadu z domácností s obsahom škodlivých látok,
13. spôsobe nahlasovania nezákonne umiestneného odpadu,
14. prevádzkovaní zberného dvora,
15. spôsobe zberu drobného stavebného odpadu,
16. Toto nariadenie upravuje tiež výšku nákladov na zbernú nádobu na zmesový komunálny odpad, ktoré znáša pôvodný pôvodca odpadu .

**DRUHÁ ČASŤ**

**Nakladanie so zmesovým  komunálnym odpadom a drobnými stavebnými odpadmi**

**§ 2**

**Základné ustanovenia**

1. Komunálne odpady sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb.
2. Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
3. Triedený zber komunálnych odpadov je činnosť, pri ktorej sa oddelene zbierajú zložky komunálnych odpadov.
4. Zmesový komunálny odpad je nevytriedený komunálny odpad alebo komunálny odpad po vytriedení zložiek komunálneho odpadu.
5. Drobný stavebný odpad je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.
6. Komunálne odpady sa podľa vyhl. MŽP SR č. 365/2015 Z. z. ktorou sa ustanovuje Katalóg odpadov zaraďujú v prílohe č. 1 nazvanej Zoznam odpadov do skupiny č. 20 – Komunálne odpady (odpady z domácnosti podobné odpady z obchodu, priemyslu a inštitúcií) vrátane ich zložiek z triedeného zberu. V rámci tejto skupiny sa komunálne odpady členia na tieto podskupiny : 20 01 zložky komunálnych odpadov z triedeného zberu, 20 02 Odpady zo záhrad a z parkov vrátane odpadu z cintorínov a 20 03 iné komunálne odpady.

**§ 3**

**Nakladanie so zmesovým  komunálnym odpadom**

Držitelia komunálneho odpadu sú povinní zmesový komunálny odpad , t.j. komunálny odpad po vytriedení oddelene zbieraných zložiek komunálneho odpadu zhromažďovať a umiestňovať nasledovne:

* do 110 alebo 120 litrovej zbernej nádoby umiestnenej pri každej stavbe na území obce

**§ 4**

**Spôsob zberu drobného stavebného odpadu**

1. Držiteľ drobného stavebného odpadu je povinný tento najprv vytriediť a použiteľnú časť zhodnotiť; zvyšnú časť je držiteľ povinný nahlásiť na obecnom úrade Livinské Opatovce, ktorý za úhradu poplatku za drobný stavebný odpad zabezpečí jeho uloženie na skládke odpadov.
2. Obec zavádza množstvový zber drobného stavebného odpadu na celom území obce.

**§ 5**

**Množstvový zber zmesového komunálneho odpadu**

Obec Livinské Opatovce má na svojom území zavedený množstvový zber zmesového komunálneho odpadu pre právnické a fyzické osoby – podnikateľov. Zmesový komunálny odpad zhromažďujú do 110 l alebo 120 l nádoby, ktorá je pred ich prevádzkou .Tieto sú vyvážané jeden krát za dva týždne.

1. Držitelia komunálnych odpadov sú i v rámci množstvového zberu povinní ho zbierať po vytriedení jeho zložiek podľa jednotlivých druhov odpadov v zmysle § 6 tohto nariadenia.
2. Na účely množstvového zberu komunálneho odpadu sa ustanovujú tri veľkosti zberných nádob, z ktorých je pôvodca odpadu oprávnený si vybrať nasledovne:
	1. 120 litrová zberná nádoba
	2. 240 litrová zberná nádoba
	3. 1100 litrová zberná nádoba

*alebo*

Pôvodca odpadu je oprávnený si zvoliť  interval odvozu komunálnych odpadov, s dodatkom, že pri inom ako biologicky rozložiteľnom odpade môže byť interval odvozu dlhší ako 14 dní.

Výber zbernej nádoby a intervalu odvozu odpadov je pôvodca odpadu povinný vykonať doručením písomného oznámenia v lehote 15 dní odo dňa nadobudnutia účinnosti tohto nariadenia na obecný úrad.

1. Ak je nehnuteľnosť v spoluvlastníctve viacerých pôvodcov odpadov, alebo ak ide o zber odpadu v bytovom dome, výber veľkosti zbernej nádoby sa uskutoční na základe dohody všetkých pôvodcov odpadu. Ak sa pôvodcovia odpadu nedohodnú, rozhodne obec.

**TRETIA ČASŤ**

**Spôsob a podmienky triedeného zberu komunálnych odpadov**

**§ 6**

1. Obeczabezpečuje vykonávanie triedeného zberu komunálnych odpadov pre:
* **sklo,**
* **papier,**
* **plast,**
* **kov,**
* **biologicky rozložiteľný kuchynský odpad,** resp. dôvody nezavedenia triedeného zberu komunálnych odpadov pre biologicky rozložiteľný kuchynský odpad podľa § 81 odsek 21 zák. č. 79/2015 Z. z. o odpadoch
* **biologicky rozložiteľné odpady zo záhrad a parkov vrátane odpadu z cintorínov**.
* **jedlé oleje a tuky z domácností**
* **elektroodpady z domácností a použité prenosné batérie a akumulátorov,**

**automobilové batérie a akumulátory**

* **veterinárne lieky a humánne lieky nespotrebované fyzickými osobami a zdravotnícke pomôcky,**
* **odpady z obalov a odpady z neobalových výrobkov zbieraných spolu s obalmi,**
* **objemný odpad a zložky komunálneho odpadu s obsahom škodlivín**
1. Držitelia komunálneho odpadu sú povinní zapojiť sa do systému triedeného odpadu v obci podľa tohto nariadenia.

**§ 7**

**Objemný odpad a odpad z domácností s obsahom škodlivín**

Objemný odpad a oddelene zbierané zložky komunálneho odpadu z domácností s obsahom škodlivých látok sú držitelia komunálneho odpadu povinní umiestňovať do kontajnerov na zber objemného odpadu, ktoré obec rozmiestňuje na území obce.

Dva kusy kontajnerov sú do obce umiestnené každý posledný piatok v mesiaci. V obci zostávajú po dobu troch dní - piatok, sobota, nedeľa a v pondelok sú vyvážané.

**§ 8**

**Triedený zber skla, papiera, plastov a skla**

Držitelia komunálneho odpadu sú povinní zo zmesového komunálneho odpadu triediť a oddelene umiestňovať nasledovné zložky komunálneho odpadu:

* sklo: do zelenej zbernej nádoby
* papier: do modrej zbernej nádoby
* plast : do žltej zbernej nádoby a do vreca
* kov: do červenej zbernej nádoby

Nádoby sú umiestnené po jednom kuse na každú zložku komunálneho odpadu pred miestnym obchodom a pri autobusovej zastávke pri kostole

**§ 9**

**Nakladanie s biologicky rozložiteľnými komunálnymi odpadmi zo záhrad a parkov vrátane odpadu z cintorínov,**

1. Obec zabezpečuje triedený zber biologicky rozložiteľného odpadu zo záhrad a parkov vrátane odpadu z cintorínov, takto :

Odpad z cintorína sa zbiera do 1100 l nádoby umiestnenej na miestnom cintoríne. Táto je vyvážaná 1x za dva týždne.

Odpad zo záhrad a parkov sa ukladá na miestne kompostovisko.

**§ 10**

**Nakladanie s biologicky rozložiteľným kuchynským odpadom a biologicky rozložiteľným kuchynským odpadom a reštauračným odpadom od prevádzkovateľa kuchyne,**

 (1) Na obec sa nevzťahuje povinnosť zaviesť a zabezpečovať vykonávanie triedeného zberu

 komunálneho odpadu pre biologicky rozložiteľný kuchynský odpad pretože:

 preukáže, že najmenej 50% obyvateľov obce kompostuje vlastný odpad.

1. Za nakladanie s biologicky rozložiteľným kuchynským odpadom a reštauračným odpadom, ktorého je pôvodcom zodpovedá prevádzkovateľ kuchyne.
2. Prevádzkovateľ kuchyne je povinný zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.

**§ 11**

**Spôsob a podmienky triedeného zberu elektro odpadov z domácností a použitých prenosných batérií a akumulátorov a automobilových batérií a akumulátorov**

1. Nakladať s elektro odpadom z domácností je možné za nasledujúcich podmienok:

Pre obec tento zber zabezpečuje spoločnosť Borina Ekos, s.r.o. Robí sa dva krát ročne. Presný dátum a spôsob zberu je občanom oznámený vopred miestnym rozhlasom a vyvesením oznamu na úradnej tabuli obce.

1. Nakladať s použitými batériami a akumulátormi a automobilovými batériami a akumulátormi, ktoré sú komunálnym odpadom z domácností je možné za nasledujúcich podmienok:

Pre obec tento zber zabezpečuje spoločnosť Borina Ekos, s.r.o. Robí sa dva krát ročne. Presný dátum a spôsob zberu je občanom oznámený vopred miestnym rozhlasom a vyvesením oznamu na úradnej tabuli obce.

**§12**

**Spôsob a podmienky triedeného zberu odpadov z obalov a odpadov**

**z neobalových výrobkov zbieraných spolu s obalmi**

1. Obec pre nakladanie s odpadmi z obalov a odpadov z neobalových výrobkov zbieraných spolu s odpadmi z obalov uzavrela zmluvu s organizáciou zodpovednosti výrobcov pre obaly Natur- Pack a.s., Bratislava
2. Triedený zber odpadov z obalov a odpadov z neobalových výrobkov zbieraných spolu s obalmi sa uskutočňuje:
* Plasty sa zbierajú do 1100 l nádoby a plastových vriec.

Vyvážané sú 1 x mesačne.

* Sklo sa zbiera do 1100 l nádoby.

Vyváža sa 1 x 8 týždňov.

* Papier sa zbiera do 1100 l nádoby.

Vyváža sa 1 x 8 týždňov.

* Kovy sa zbierajú do 1100 l nádoby.

Vyvážajú sa 1 x 8 týždňov.

* Kompozitné obaly / tetrapaky/ sa zbierajú do 1100 l nádoby.

Vyvážajú sa 1 x 8 týždňov.

**§13**

**Spôsob a podmienky triedeného zberu veterinárnych liekov a humánnych liekov nespotrebovaných fyzickými osobami a zdravotníckych pomôcok**

1. Obec stanovuje nasledovný spôsob triedeného zberuveterinárnych liekov a humánnych liekov nespotrebovaných fyzickými osobami a zdravotníckych pomôcok:

Tento zber sa uskutočňuje do vriec.

1. Zberveterinárnych liekov a humánnych liekov nespotrebovaných fyzickými osobami a zdravotníckych pomôcok sa uskutočňuje za nasledovných podmienok:

Pre obec tento zber zabezpečuje spoločnosť Borina Ekos, s.r.o. Robí sa dva krát ročne. Presný dátum zberu je občanom oznámený vopred miestnym rozhlasom a vyvesením oznamu na úradnej tabuli obce.

**§14**

**Spôsob a podmienky triedeného zberu jedlých olejov a tukov**

1. Obec zabezpečuje vykonávanie triedeného zberu jedlých olejov a tukov z domácnosti prostredníctvom 120 l zberných nádob, ktoré sú umiestnené po 1 kuse pred miestnym obchodom a pri autobusovej zastávke pri kostole. Občania do týchto nádob môžu zhromažďovať jedlé oleje a tuky, ktoré vopred umiestnili do plastových fliaš.
2. Zber jedlých olejov a tukov sa uskutočňuje za nasledovných podmienok:

Pre obec tento zber zabezpečuje spoločnosť Borina Ekos, s.r.o. Robí sa dva krát ročne.

**ŠTVRTÁ ČASŤ**

**Spôsob nahlasovania nezákonne umiestneného odpadu**

**§ 16**

1. Umiestnenie odpadu na nehnuteľnosti, ktoré je v rozpore so zákonom č. 79/2015 Z. z. sa hlási:
* orgánu štátnej správy odpadového hospodárstva – Okresný úrad Partizánske, odbor životného prostredia
* obci - na obecnom úrade počas úradných hodín alebo telefonicky starostke obce na číslo: 0918684335
1. Oznámenie možno uskutočniť ústne, písomne, elektronickou formou
2. Oznámenie podľa odseku 1 sa podá obci alebo okresnému úradu, v ktorého územnom obvode sa táto nehnuteľnosť nachádza.

**ŠIESTA ČASŤ**

**Výšku nákladov na zbernú nádobu na zmesový komunálny odpad**

**§ 17**

1. Náklady na zbernú nádobu na zmesový komunálny odpad znáša pôvodný pôvodca odpadu.
2. Obec určuje výšku nákladov na zbernú nádobu na zmesový komunálny odpad, ktoré znáša pôvodný pôvodca odpadu 7,00€. Túto sumu občan platí priamo do pokladne obce pri prevzatí zbernej nádoby.Zbernú nádobu môže občan vymeniť raz za tri roky. Pri kratšom intervale musí občan zaplatiť za zbernú nádobu 20,00€.

**SIEDMA ČASŤ**

**Spoločné a záverečné ustanovenia**

**§ 18**

1. Každý je povinný nakladať s odpadmi v súlade s ustanoveniami zákona č. 79/2015 Z. z. o odpadoch a o zmene a doplnení niektorých zákonov a týmto nariadením.
2. Obec spôsobom v obci obvyklým zabezpečí informovanie obyvateľov o dôležitých skutočnostiach vzťahujúcich sa k tomuto nariadeniu. Podrobný všeobecne zrozumiteľný popis celého systému nakladania s komunálnymi odpadmi vrátane triedeného zberu v obci Livinské Opatovce zverejní obec . na svojom webovom sídle www.livinskeopatovce.sk.
3. Výšku miestneho poplatku za komunálne odpady a drobné stavebné odpady na území obce Livinské Opatovce stanovuje obec v osobitnom všeobecne záväznom nariadení obce Livinské Opatovce o miestnych daniach a o miestnom poplatku za komunálne odpady a drobné stavebné odpady.
4. Toto všeobecne záväzné nariadenie schválilo Obecné zastupiteľstvo obce ... dňa ... ... .... .
5. Toto nariadenie nadobúda účinnosť dňom ... ... .... .

V .......................... dňa ..................................

..........................................